Els estudiants que es matriculin per primera vegada en fase selectiva i compaginin estudis i treball podran sol·licitar que no els sigui aplicat el límit temporal que estableix la normativa de permanència (haver de superar la fase selectiva com a màxim en el doble de la seva durada, en el nostre cas 4 quadrimestres) però hauran d'obtenir la qualificació d'apte en aquesta fase havent matriculat en total un nombre de crèdits màxim igual al doble dels que la

constitueixen.

A més, aquests estudiants no podran matricular més de 25 crèdits per quadrimestre, i hauran de matricular-se de cada quadrimestre mentre estiguin a la fase selectiva. En el cas contrari perdran la condició d'estudiants de "via lenta".

D'altra banda, recordem també que estan igualment sotmesos a la resta d'articles de la Normativa de Permanència de la UPC, inclòs l'article 5.3, que estableix el rendiment mínim de 15 crèdits corresponents a assignatures troncals/obligatòries en el primer any.

Els estudiants que cursin la Fase Selectiva acollint-se a la "via lenta" no podran

gaudir de la beca d'estudis del Ministeri.

En el cas que un estudiant que estigui cursant la Fase Selectiva en via lenta no es matriculi en un quadrimestre, perdrà la condició de via lenta i passarà a regir-se pel que marca la normativa de permanència de la UPC en el seu article 5.4 *"Amb independència del que estableix l'apartat 5.3, l'estudiant que segueixi* *un pla d'estudis que tingui definida una fase selectiva avaluada globalment, ha* *‘d’obtenir la qualificació d'apte en aquesta fase en un termini màxim del doble* *de la durada de la fase establerta en el pla d'estudis. En el cas contrari, no pot* *continuar aquests mateixos estudis a la UPC. El còmput de temps es fa amb* *independència de les matrícules formalitzades."*